recursal/SuperWikiNEXT-32B huggingface dataset:
**வயாங் கோலெக்** என்பது இந்தோனேசியாவின் மேற்கு சாவாவிலிருந்து வரும் பாரம்பரிய சுண்டானிய பொம்மை கலைகளில் ஒன்றாகும். வயாங் தயாரிப்பில் தோலைப் பயன்படுத்தும் சாவா தீவின் பிற பகுதிகளில் உள்ள வயாங் கலைக்கு மாறாக, வயாங் கோலெக் என்பது மரத்தால் செய்யப்பட்ட பொம்மைகளை கொண்டு நிகழ்த்தப்படும் ஒரு வயாங் கலை. வயாங் கோலெக் குறிப்பாக மேற்கு சாவாவில் பசுந்தன் நிலப் பகுதியில் மிகவும் பிரபலமானது. இன்று, வயாங் கோலெக் சுண்டானிய கலாச்சாரத்தின் ஒரு முக்கிய பகுதியாக மாறியுள்ளது.

யுனெஸ்கோவால் 7 நவம்பர் 2003 அன்று தட்டையான தோல் நிழல் பொம்மை (*வயாங் குளிட்*), தட்டையான மர பொம்மை (*வயாங் கிளிடிக்)* மற்றும் முப்பரிமாண மர பொம்மை (*வயாங் கோலெக்*) ஆகியவை மனிதகுலத்தின் வாய்வழி மற்றும் அருவமான பாரம்பரியத்தின் படைப்புகளில் ஒன்றாக அங்கீகரிக்கப்பட்டது. ஒப்புதலுக்கு ஈடாக, யுனெஸ்கோ பாரம்பரியத்தைப் பாதுகாக்க இந்தோனேசியர்களைக் கோரியது.

சொற்பிறப்பியல்
--------------

*வயாங்* என்ற சொல் சாவானிய மொழியில் "நிழல்" அல்லது "கற்பனை" என்று பொருள் தரும். *கோலெக்* என்ற சொல்*"தேடுதல்"* என்று பொருள் தரும். இந்தோனேசிய மொழியில் இந்த வார்த்தைக்கு இணையான வார்த்தை *பயாங்*. நவீன தினசரி சாவானிய மற்றும் இந்தோனேசிய சொற்களஞ்சியத்தில், *வயாங்* பொம்மையை அல்லது முழு பொம்மை நாடக நிகழ்ச்சியையும் குறிக்கலாம்.

வரலாறு
------

வயாங் கோலெக்கின் வரலாறு 17 ஆம் நூற்றாண்டில் தொடங்கியது. ஆரம்பத்தில், வயாங் கோலெக் கலை சாவா தீவின் வடக்கு கடற்கரையில் தோன்றியது. குறிப்பாக சிரெபோனில், தட்டையான தலை வடிவ பொம்மைகள் *வயாங் செபக்* என்ற கலையில் பயன்படுத்தப்பட்டது. புராணத்தின் படி, சுனன் சுசி சமூகத்தில் இசுலாத்தைப் பரப்புவதற்கு இந்த வயாங் செபக்கைப் பயன்படுத்தினார். அந்த நேரத்தில், வயாங் செபக் செயல்திறன் இன்னும் அதன் உரையாடலில் சிரெபோனிய மொழி பயன்படுத்தப்பட்டது. மாதரம் சுல்தானகத்தின் விரிவாக்கத்தின் போது மேற்கு சாவாவில் வயாங் கோலேக் கலை உருவாகத் தொடங்கியது.

வயாங் கோலெக் சுண்டா மொழி உரையாடல்களை பிரயோகிக்க தொடங்கியது. மதத்தை பரப்புவதற்கான ஒரு ஊடகமாக இருப்பதுடன், நன்றி செலுத்துதல் அல்லது *ருவாடன்* நிகழ்வுகளை நிறைவு செய்வதற்கு வயாங் கோலெக் உதவுகிறது. அந்த நேரத்தில் பொம்மலாட்டம் தனிக்கலையாக இருந்தது. பிறகு 1920களில் இது *சிந்தேன்* எனப்படும் பெண் பாடகர்களுடன் இணைந்து நடத்தப்பட்டது. இப்போது வரை, வயாங் கோலேக் சமூகத்திற்கான பொழுதுபோக்காக சுண்டானிய நாட்டில் தொடர்ந்து வருகிறது.

இந்த வயாங் கோலெக் நிகழ்ச்சியில், மற்ற வயாங் நிகழ்ச்சிகளைப் போலவே, நாடகங்களும் கதைகளும் ஒரு பொம்மலாட்டக்காரரால் விளையாடப்படுகின்றன. வயாங் கோலேக் வயங் குளிட் போலவே ராமாயணம் மற்றும் மகாபாரதக் கதைகளை பயன்படுத்துகின்றன. ஒரு வித்தியாசம் இதில் கதாபாத்திரங்கள் சுண்டனிய மொழியில் பெயரிடப்படுகின்றன.

மேற்கோள்கள்
-----------

1. ↑  ""Wayang puppet theatre", Inscribed in 2008 (3.COM) on the Representative List of the Intangible Cultural Heritage of Humanity (originally proclaimed in 2003)". UNESCO. பார்க்கப்பட்ட நாள் 10 October 2014.
2. ↑
3. ↑  Mair, Victor H. *Painting and Performance: Picture Recitation and Its Indian Genesis*. Honolulu: University of Hawaii Press, 1988. p. 58.
பொதுவாக **போயபதி சிறீனு** என்று அழைக்கப்படும் **போயபதி சிறீனிவாசு** ( Boyapati Srinivas ) ஓர் இந்தியத் திரைப்பட இயக்குநரும், தயாரிப்பாளரும் மற்றும் திரைக்கதை எழுத்தாளரும் ஆவார். இவர் தெலுங்கு திரைப்படத்தில் அதிரடித் திரைப்படங்களை இயக்குவதில் மிகவும் பிரபலமானவர். போயபதி இரண்டு மாநில நந்தி விருதுகளைப் பெற்றுள்ளார்.

ஆரம்ப கால வாழ்க்கை
------------------

போயபதி ஸ்ரீனிவாஸ், ஆந்திர மாநிலம் குண்டூர் மாவட்டத்தில் உள்ள பெடகக்கனியில் பிறந்தவர்.   குண்டூரில் உள்ள ஜே. கே. சி கல்லூரியில் பட்டம் பெற்ற இவர் நாகார்ஜுனா பல்கலைக்கழகத்தில் முதுகலை பட்டம் பெற்றார். இவரது குடும்பம் புகைப்பட அரங்கத்தை நடத்தி வருகிறது. புகைப்படம் எடுப்பதில் ஆர்வம் கொண்ட போயபதி, ஈநாடு நாளிதழில் பகுதி நேர நிருபராகப் பணியாற்றினார்.  திரைப்படங்களில் ஒரு தொழிலைத் தொடர, இவர் ஐதராபாத் சென்றார். இவரது உறவினர் போசானி கிருஷ்ண முரளி 1997 இல் முத்யாலா சுப்பையா ஸ்டுடியோவில் இயக்குநர் பிரிவில் பணிபுரியுமாறு போயபதியை பரிந்துரைத்தார்   *ஓக சின்ன மாதா*, *கோகுலத்தில் சீதா*, *பெல்லி சேசுகுண்டம்*, *பவித்ரா பிரேமா*, *அன்னய்யா* மற்றும் *மனசுன்னா மாறு* போன்ற படங்களுக்கு சுப்பையாவுடன் போயபதி பணியாற்றினார். 

போயபதி, விலேகா என்பவரை மணந்தார். தம்பதியருக்கு மூன்று குழந்தைகள் உள்ளனர்.

தொழில்
------

2005 ஆம் ஆண்டில், ரவி தேஜா, மீரா ஜாஸ்மின் மற்றும் பிரகாஷ் ராஜ் நடித்த *பத்ரா படத்தின்* மூலம் இயக்குநராக அறிமுகமானார். *துளசி* இவரது இரண்டாவது படமாகும். 2010 ஆம் ஆண்டில், நயன்தாரா மற்றும் சினேகா உல்லாலுடன் நந்தமுரி பாலகிருஷ்ணா இரட்டை வேடத்தில் நடித்த *சிம்ஹா*, போயபதியின் மூன்றாவது படம். பின்னர், ஜூனியர் என்டிஆர், த்ரிஷா மற்றும் கார்த்திகா நாயர் ஆகியோர் நடிக்க *தம்மு* என்ற தனது நான்காவது படத்தை இயக்கினார்.   பின்னர் 2014 ஆம் ஆண்டில், பாலகிருஷ்ணாவுடன் *லெஜெண்ட் படத்திற்காக* மீண்டும் இணைந்தார். இது நேர்மறையான விமர்சனங்களை எதிர்கொண்டது.

மேற்கோள்கள்
-----------

வெளி இணைப்புகள்
---------------



1. ↑  "Balakrishna -Boyapati Srinu Movie Titled LEGEND". timesofap.com. Archived from the original on 22 September 2013. பார்க்கப்பட்ட நாள் 22 September 2013.
2. ↑  "Andhra Pradesh government announces Nandi awards for 2014-2016". .
3. ↑  "ఎందరో మహానుభావులు... అందరూ కృష్ణా, గుంటూరు వారే". *Andhra Jyothi* (in தெலுங்கு). 26 July 2016. Archived from the original on 14 June 2021. பார்க்கப்பட்ட நாள் 2021-01-01.
4. ↑  "Boyapati Srinivas to direct Balakrishna again?". *The News Minute*. 2019-02-11. பார்க்கப்பட்ட நாள் 2021-06-08.
5. 1 2  "Boyapati Sreenu interview - Telugu cinema director". *Idlebrain.com*. 25 April 2013.
6. ↑  "Boyapati Srinu Biography". *FilmiBeat* (in ஆங்கிலம்). Archived from the original on 17 May 2015. பார்க்கப்பட்ட நாள் 8 June 2021.
7. ↑  "Posani Krishna Murali Allegations of Boyapati Srinu". *Tupaki*. 17 October 2016. Archived from the original on 19 October 2016. பார்க்கப்பட்ட நாள் 8 June 2021.
8. ↑  "Boyapati Srinu is blessed with a baby boy - Times of India". *The Times of India* (in ஆங்கிலம்). பார்க்கப்பட்ட நாள் 2021-06-08.
9. 1 2  "'Legend' Review Roundup: Complete Commercial Package; Real Treat for Balakrishna's Fans". International Business Times India. 28 March 2014. பார்க்கப்பட்ட நாள் 29 March 2014.
10. 1 2  "Balakrishna's Legend opens to positive reviews". 28 March 2014. பார்க்கப்பட்ட நாள் 29 March 2014.
**மறுதாம்பு சாகுபடி** அல்லது **கட்டை பயிர் சாகுபடி** (Sugarcane ratoon crop cultivation) என்பது நடவு கரும்பை அறுவடை செய்த பின், மீண்டும் அடிக்கரும்பை சாகுபடிக்கு கொண்டு வருவதைக் குறிப்பதாகும். பொதுவாக இச்சாகுபடி முறைய்யானது கரும்பில் முதன்மையாக பின்பற்றப்படுகிறது, என்றாலும் பருத்தி, சம்பங்கி, சோளம், கீரைகள் போன்ற பயிர்களிலும் இம்முறை பின்பற்றப் படுகிறது.

கரும்பில் கட்டைப் பயிர் சாகுபடி
-------------------------------

* முதல் கரும்பு அறுவடை முடிந்தபின் கரும்பு தோகையை தீயிட்டு அகற்றிவிடவேண்டும்.
* உடனே வயலலில் நீர்பாய்ச்ச வேண்டும்.
* நிலமட்டத்திற்கு கீழ் கரும்பு கட்டைகளை செதுக்கி விடவேண்டும்
* பார்களை உடைத்துவிடவேண்டும்.
* பாலிதீன் பைகளில் வளர்த்த கரும்பு நாற்றுகளை பயன்படுத்தி பாடுவாசி (gap filling) நிரப்ப வேண்டும்.
* 25% தழைச்சத்தை கூடுதலாக இட வேண்டும்.
* பின் அனைத்து செயல்முறைகளும் நடவுகரும்பை போல் செய்ய வேண்டும்.

கரும்பு சாகுபடியில் ஒரு நடவு, இரண்டு கட்டை பயிர்,என சாகுபடி செய்தால் லாபம் பெறலாம்.

சான்றுகள்
---------

1. ↑  handbook of agriculture, Indian Council of Agricultural Research
**பள்ளிகொண்டபுரம்** நீல. பத்மநாபனின் சிறந்த புதினங்களுள் ஒன்று. திருவனந்தபுரத்தின் பின்னணியில் அமைந்த கதை. அனந்த நாயரின் வாழ்க்கையைப் பற்றிய தேடல்களும் அதற்கான கேள்விகளுமே புதினம் முழுவதும் பரவலாக உள்ளன.

இப்புதினம் முதல் பதிப்பாக டிசம்பர் 1970-இல் வாசகர் வட்டம், சென்னை என்ற நிறுவனத்தினரால் வெளியிடப்பட்டது. பிறகு இரண்டாம் பதிப்பு ஏப்ரல் 1985 இலும், மூன்றாம் பதிப்பு டிசம்பர் 2000-த்திலும் மணிவாசகர் பதிப்பகத்தினரால் வெளியிடப்பட்டிருக்கிறது. நான்காவது பதிப்பை காலச்சுவடு பதிப்பகம் வெளியிட்டுள்ளது.

இப்புதினத்தின் ஆங்கில மொழிபெயர்ப்பு *Pallikondapuram - The City Where God Sleeps* 1982 இல் முதல் பதிப்பாக கிறித்தவ இலக்கியக் கழகம் நிறுவனத்தராலும் இரண்டாவது பதிப்பு 2007 இல் இந்தியன் ரைட்டிங் நிறுவனத்தினரால் *Where The Lord Sleeps* என்ற தலைப்பிலும் வெளியிடப்பட்டிருக்கிறது. தேசிய புத்தக அறக்கட்டளை இப்புதினத்தை ஆதான் பிரதான் திட்டத்தில் தேர்ந்தெடுத்து அனைத்திந்திய மொழிகளிலும் மொழிபெயர்த்து வெளியிட்டிருக்கிறது. இதன்படி இந்தி, மலையாளம் (1982 இலும், 1998 இலும் இரண்டு பதிப்புகள்), உருது, பஞ்சாபி, மராட்டி, குசராத்தி, அசாமி, தெலுங்கு, ஒரியா, கன்னட, வங்க மொழிகளில் ஏற்கனவே வந்துவிட்டன. உருசிய மொழியில் லூபா பைச்சிகினா *Gorod Spyashchego Bogo* என்ற தலைப்பில் மொழிபெயர்த்திருக்கிறார்.

மேலும் இப்புதினத்தை, பல்வேறான ஆய்வு மாணவர்கள் தங்கள் ஆய்வு நிறைஞர், முனைவர் பட்டங்களுக்காகத் தமிழ் நாட்டிலும் வெளி மாநிலங்களிலும் உள்ள பல்வேறு பல்கலைக்கழங்களில் ஆய்வுசெய்து பட்டங்கள் எடுத்திருக்கிறார்கள்.

வெளி இணைப்புகள்
---------------

* நீல. பத்மனாபன் எழுதிய கடிதம்
* பள்ளிகொண்டபுரம் விமரிசனம்
**ஆதித்திய வர்மன் அருங்காட்சியகம்** (*Adityawarman Museum*) இந்தோனேசியாவின் படாங்கில் அமைந்துள்ள ஒரு மாநில அருங்காட்சியகமாகும். ஆதித்தியவர்மன் அருங்காட்சியகம், மேற்கு சுமத்ராவின் மாநில அருங்காட்சியகம் (அருங்காட்சியகம் நேகரி சுமேடாரா பாரத்) என அலுவல்பூர்வமாக அழைக்கப்படுகிறது. இந்த அருங்காட்சியகத்தில் மேற்கு சுமத்திரா மாகாணத்தின், குறிப்பாக மின்குங்க்பூ மற்றும் மெண்டவாய் கலாச்சாரம் தொடர்பான இன வரைவியல் பொருட்களின் சேகரிப்புகள் பார்வைக்கு வைக்கப்பட்டுள்ளன.

வரலாறு
------

அருங்காட்சியத்திற்கான ஆலோசனை முதலில் மேற்கு சுமத்ரா மாகாணத்தின் கலாச்சார கல்வித் துறையின் தலைவர் அமீர் அலியால் முன்மொழியப்பட்டது. அதன் அசல் முன்மொழிவு ஒரு 'மின்காக்பாவு கலாச்சாரம் கூடம்' உருவாக்கமாக இருந்தது. அந்த ஆலோசனையை மேற்கு சுமத்ரா ஆளுநருக்கு முன்மொழிந்தவர் ஹருன் அல் ராசித் ஜைன் என்பவராவர். அதே நேரத்தில் இந்த ஆலோசனைக்கு தேசிய அதிகாரிகள் சாதகமாக பதிலளித்தனர். எனவே மேற்கு சுமத்ரா மாகாணத்திற்கான அரச அருங்காட்சியகம் கட்டப்பட்டது.

அருங்காட்சியத்துக்கான கட்டுமானம் 1974 ஆம் ஆண்டு 2.6 ஹெக்டர் (6.4 ஏக்கர்) நிலப்பரப்பில் துவங்கியது. கட்டுமானம் முடிய சுமார் 3 ஆண்டுகள் ஆனது. அருங்காட்சியகம் இந்தோனேசியாவின் கல்வி மற்றும் கலாச்சார அமைச்சின் சியர்பிப் தயேப் அவர்களால் 1977 ஆம் ஆண்டு மார்ச் 16 ஆம் தேதி தொடங்கி வைக்கப்பட்டது. 1979 ம் ஆண்டு மே மாதம் 28 ஆம் நாள், இங்கு 'மேற்கு சுமத்திராவின் மாநில அருங்காட்சியகம்' (இந்தோனேசிய அருங்காட்சியகம் நேகரி சுமேடாரா பாரத்) என்ற பெயரில் மாநில அருங்காட்சியம் ஒன்று அமைக்கப்பட்டு ஆதித்திய வர்மன் பெயர் சூட்டப்பட்டது. இப்பெயர் 14 ஆம் நூற்றாண்டு மினங்கபுௗ ஹைலேண்ட்சிலுள்ள (Minangkabau Highlands) மலயபுராவின் நிறுவனராகவும் மற்றும் ஆட்சியாளராகவும் இருந்த ஆதித்தர்மர்மன் என்பவரின் பெயராகும்.

படாங் நில நடுக்கத்தின் காரணமாக இந்த அருங்காட்சியகம் பாதிப்படைந்தது. இங்கிருந்த 80 விழுக்காடு பொருட்கள் சேதமடைந்தன.

மேற்கோள்கள்
-----------

1. ↑  Suryanto (October 12, 2009). "Museum Adityawarman Sumbar Rusak Akibat Gempa" [Adityawarman Museum of West Sumatra Damaged Because of Earthquake]. *Antara News*. Antara News. பார்க்கப்பட்ட நாள் November 3, 2017.

* Kahin, Audrey (1999). *Rebellion to Integration: West Sumatra and the Indonesian Polity, 1926-1998*. Amsterdam: Amsterdam University Press. பன்னாட்டுத் தரப்புத்தக எண்:9789053563953. .
**கமலா கேசுவானி** (27 ஆகத்து 1934-9 மே 2009) ஓர் இந்திய நாட்டுப்புற மற்றும் பின்னணி பாடகர் ஆவார். இந்தியாவில் இவர் பிரபலமான சிந்தி மொழி பாடகர்களில் ஒருவராக இருந்தார்.

இளமை
----

கமலா 1934 ஆகத்து 27 அன்று பிரித்தானிய இந்தியாவில் (இப்போது பாக்கித்தான்) சிந்துவில் உள்ள கராச்சியில் பிறந்தார். இவரது பெற்றோர் சுக்கூரைச் சேர்ந்தவர்கள். இவரது தந்தை கோவிந்த் ராம் மத்னானி ஒரு தொலைப்பேசி இயக்குநர் ஆவார். சுக்கூரில் உள்ள பள்ளியில் பயின்ற கமலாவிற்கு, இந்தியப் பிரிவினை நடந்தபோது 13 வயது மட்டுமே. மற்ற இந்து சிந்தி மக்களைப் போலவே, 1947-இல் இந்தியாவுக்குக் குடிபெயர்ந்து முதலில் ஜோத்பூரிலும், பின்பிகானேரிலும் இறுதியாக செய்ப்பூரிலும் குடியேறினார். செய்ப்பூரில் தனது கல்வியைத் தொடர்ந்த இவர், இராசத்தான் பல்கலைக்கழகத்தில் இளங்கலை பட்டம் பெற்றார். பள்ளி நாட்களிலிருந்தே இசை மற்றும் பாடுவதில் ஆர்வம் கொண்டிருந்தார்.

பாடகராக
-------

அனைத்திந்திய வானொலியில் தனது பாடும் வாழ்க்கையைத் தொடங்கினார். சகோரா அல்லது லடா, சூஃபி கலாம் மற்றும் நாட்டுப்புறப் பாடல்கள் என்று அழைக்கப்படும் பல திருமணப் பாடல்களைச் சிந்தி மற்றும் இராசத்தானி மொழிகளில் பாடினார். பிரபலமான சில பாடல்கள் *ஹிஸ் மாஸ்டர்ஸ் வாய்ஸ்* நிறுவனம் மற்றும் அனைத்திந்திய வானொலியினால் பதிவு செய்யப்பட்டன. இந்தியா மற்றும் வெளிநாடுகளில் திருமண விருந்துகள், சமூகக் கூட்டங்கள் மற்றும் இசை நிகழ்ச்சிகளிலும் இவர் பாடியுள்ளார். இவர் இந்தியத் தொலைக்காட்சி அலைவரிசைகளிலும் நிகழ்ச்சிகளை நடத்தியுள்ளார். இவரது பாடல்களின் பல இசைத் தொகுப்புகளும் வெளியிடப்பட்டுள்ளன.

இசைக்கலைஞர் சி. அர்ஜுன் இவரைச் சிந்தி திரைப்படப் பின்னணிப் பாடகராக அறிமுகப்படுத்தினார். பின்வரும் சிந்தி மொழி இந்தியத் திரைப்படங்களில் பின்னணிப் பாடகராக பணியாற்றியுள்ளார்.

* *கோ ஜமாலோ*
* *சால் தியர் நா ஜமான்*
* *இலாட்லி*

மரணம்.
------

கமலா கேசுவானி 9 மே 2009 அன்று இந்தியா செய்ப்பூரில் காலமானார்.

மேற்கோள்கள்
-----------

1. ↑  "ڪملا ڪيسواڻي : راڳ کي عروج بخشيندڙ گلوڪاره". *SindhSalamat*. பார்க்கப்பட்ட நாள் 2022-05-11.
2. ↑  Malhi, Gobind (October 1991) (in Sindhi). *ادب ۽ اديب (Literature and Literary Person)*. Ulhasnagar, India.: Sindhi Times Publication. பக். 4. .
3. ↑  Ramchandani, Deepak (in English). *Sindhis in Film Industry*. பக். 12. .
4. ↑  "چندناڻي ارجن (سي ارجن) : (Sindhianaسنڌيانا)". *www.encyclopediasindhiana.org* (in சிந்தி). பார்க்கப்பட்ட நாள் 2022-05-10.
5. ↑  "Kamla Keswani - Encyclopedia of Sindhi". *sindhiwiki.org*. பார்க்கப்பட்ட நாள் 2022-05-11.
**முல்­லை­யூரான்** (*முருகேசு சிவராசா*, 27 மார்ச் 1955 - 21 ஏப்ரல் 2006) ஈழத்துக் கவிஞரும், எழுத்தாளரும் ஆவார்.

வாழ்க்கைச் சுருக்கம்
--------------------

முல்லையூரான் இலங்கையின் வடக்கே முல்லைத்தீவு, வற்றாப்பளை எனும் ஊரில் முருகேசு, சிவபாக்கியம் ஆகியோருக்குப் பிறந்தவர். வற்­றாப்­பளை உரோமன் கத்­தோ­லிக்கப் பாட­சா­லை, சாவகச்சேரி இந்துக் கல்லூரி, சாவகச்சேரி டிறிபேக் கல்­லூ­ரி­ ஆகியவற்றில் கல்வி கற்று யாழ்ப்பாணப் பல்கலைக்கழகத்தில் கலைத்துறையில் இளமாணிப் பட்டம் பெற்றார். பின்னர் மலையகத்தில் பண்டாரவளை நகரில் சிலகாலம் ஆசி­ரி­ய­ராகப் பணி­யாற்­றி­னார். 80களில் தமிழ்நாடு சென்று அங்கிருந்து 1986 இல் புலம்பெயர்ந்து டென்மார்க் சென்றார்.

எழுத்துப்பணி
------------

கவி­ஞ­ரா­கத் தன்னை அறிமுகப் படுத்திய முல்லையூரான் இலங்­கையில் *என் சித்­தப்பா* (1981), *போர் காற்று* (1982) ஆகிய இரண்டு கவிதை நூல்களை வெளியிட்டார். யாழ்ப்பாணத்தில் 1980 இல் *அக்கினிக் குஞ்சு* என்ற பெயரில் ஓர் இதழையும் வெளியிட்டு வந்தார். 1980களில் தமி­ழ­கத்தில் வாழ்ந்த காலத்தில் *ஈழம் எழுந்து வரு­கி­றது*. *குங்­குமம்*, *புதிய அலைகள்* ஆகி­ய­ புதின நூல்களை எழுதி வெளியிட்டார். 1993 இல் டென்பார்க்கில் *நிர்­வாண விழிகள்* என்ற கவிதை நூலை வெளி­யிட்டார். *காகம்* என்ற பெயரில் மாத இத­ழ் ஒன்றையும் 1996 வரை வெளியிட்டு வந்தார். இவ்விதழில் அவர் நெடுங்கதைகள், திறனாய்வுக் கட்டுரைகளை எழுதினார்.

2002 ஆம் ஆண்டில் மல்­லிகைப் பந்தல் வெளி­யீடாக *சேலை* என்னும் இவரது சிறுகதைத் தொகுதி வெளிவந்தது.

மேற்கோள்கள்
-----------

1. 1 2 3  துயர் பகிர்தல்: முல்லையூரான் முருகேசு சிவராஜா, வீரகேசரி, செப்டம்பர் 14, 2013
2. ↑  இலங்கையில் தமிழ்ப் பத்திரிகைகள் சஞ்சிகைகள், கோப்பாய் சிவம்

வெளி இணைப்புகள்
---------------

* நூலகத்தில் அக்கினிக்குஞ்சு
**பியூசு மானுசு** (*Piyush Manush*) இந்தியாவின் தமிழ்நாட்டைச் சேர்ந்த சுற்றுச்சூழல் செயற்பாட்டாளர் ஆவார். 2010இல் ஒத்த கருத்துடைய சிலருடன் இணைந்து சேலம் குடிமக்கள் மன்றம் (*Salem Citizen’s Forum*) என்ற நகரியக் குடிகளின் கூட்டமைப்பை உருவாக்கி மக்கள்நலப் பணிகளில் ஈடுபட்டார். சேர்வராயன் மலையடிவாரத்தில் 58 ஏக்கர் பரப்பளவில் அமைந்துள்ள மூக்கனேரியை எடுத்துக்கொண்டு அதனை பெரும் கழிவுகளிலிருந்து காப்பாற்றினார். தவிரவும் அம்மாப்பேட்டை ஏரி, குண்டக்கல் ஏரி, இசுமாயில்கான் ஏரி, அரிசிபாளையம் குளம், பள்ளப்பட்டி கிணறு ஆகியவற்றை மீட்டெடுத்தார். கஞ்சமலைப் பகுதியில் வணிகநோக்க சுரங்கங்களை எதிர்த்தார். நில கைப்பற்றுகையாளர்களையும் நிலக் குற்றமிழைக் குழுக்களையும் எதிர்த்து போராடி வந்தார். தர்மபுரியின் மலைப்பகுதிகளில் உள்ள காடுகளைப் பாதுகாக்க ‘கூட்டுறவு காடு’ என்ற திட்டத்தை துவக்கினார். 2015ஆம் ஆண்டு சென்னை மக்களுக்கு *சிஎன்என்-ஐபிஎன் ஆண்டின் சிறந்த மனிதர் விருது* வழங்கப்பட்டபோது சென்னை மக்களின் சார்பாளர்களாக பெற்றுக்கொண்டவர்களில் இவரும் ஒருவர்.

கைது
----

சூலை 2016இல் இவரும் இரு செயற்பாட்டாளர்களும் சேலத்தில் மூள்ளுவாடி பாலம் கட்டுவதற்கு எதிர்ப்பு தெரிவித்து போராட்டம் நடத்தியபோது கைது செய்யப்பட்டனர். இவரது பிணை குற்றவியல் நீதிமன்றத்தால் மறுக்கப்பட்ட நிலையில் பல்வேறு மனித உரிமை செயற்பாட்டாளர்கள் காவல்துறையின் செய்கையை கண்டித்தனர். இவரை விடுவிக்கக் கோரி சமுக வலைத்தளங்களில் போராட்டம் வலுத்தது.

மேற்கோள்கள்
-----------

1. ↑  "Green with Manush". The Hindu.. பார்த்த நாள்: 17 July 2016.
2. ↑  "Environmentalists in Salem keen to protect Mookaneri Lake". The Hindu.. பார்த்த நாள்: 17 July 2016.
3. ↑  "Meet Piyush Sethia, Salem’s Green Warrior". The logical Indian.. பார்த்த நாள்: 17 July 2016.
4. ↑  "Back from the brink". Frontline.. பார்த்த நாள்: 17 July 2016.
5. ↑  "Salem’s green warrior". Live Mint.. பார்த்த நாள்: 17 July 2016.
6. ↑  "#IndianOfTheYear People of Chennai,". *Twitter*. CNN-IBN. பார்க்கப்பட்ட நாள் 17 July 2016.
7. ↑  "Outfit seeks release of Salem activist". Times of India.. பார்த்த நாள்: 17 July 2016.
**லதா மல்லிகார்ஜுன்** (*Latha Mallikarjun*-பிறப்பு 1966) கருநாடகம் மாநிலத்தினைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் விஜயநகர மாவட்டத்தில் உள்ள அரப்பனஹள்ளி சட்டமன்றத் தொகுதியினைப் பிரதிநிதித்துவப்படுத்தும் 2023 கர்நாடகச் சட்டமன்ற உறுப்பினராக உள்ளார். இவர் சுயேச்சையாகப் போட்டியிட்டு வென்றார்.

பின்னணி
-------

மூத்த ஜனதா கட்சியின் தலைவரும், காங்கிரசு தலைவரும், முன்னாள் துணை முதல்வருமான மறைந்த எம். பி. பிரகாசின் மகள் மல்லிகார்ஜுன் ஆவார். இவர் பாஜகவின் ஜி. கருணாகர ரெட்டியை 13,845 வாக்குகள் வித்தியாசத்தில் தோற்கடித்தார். இவரது தந்தையின் மரணத்திற்குப் பிறகு, இவரது சகோதரர் மற்றும் மூன்று சகோதரிகளும் அரசியலில் சேர்ந்தனர். இந்திய தேசிய காங்கிரசில் இணைந்த இவரது சகோதரர் எம். பி. இரவீந்திரரும் 2018இல் இவரது இரண்டு சகோதரிகள் எம். பி. லதா மற்றும் எம். பி. வீணா ஆகியோர் காங்கிரசில் இருக்கும்போது, இவரது மற்றொரு சகோதரி எம். பி. சுமா பாஜகவில் இணைந்தார். இந்திய தேசிய காங்கிரசு கட்சி இவருக்கு போட்டியிட அனுமதி மறுத்ததால் சுயேச்சையாகப் போட்டியிட்டார். ஆனால் தேர்தல் வெற்றிக்குப் பிறகு, புதிதாகத் தேர்ந்தெடுக்கப்பட்ட காங்கிரசு அரசுக்குத் தனது ஆதரவளித்தார்.

மேற்கோள்கள்
-----------

1. ↑  "Latha Mallikarjun, Karnataka Election (ಕರ್ನಾಟಕ ಚುನಾವಣಾ) 2023: Karnataka legislative assembly election (ಕರ್ನಾಟಕ ಚುನಾವಣಾ ಫಲಿತಾಂಶ) 2023 News, Videos, Photos Latest Update". *News18 Kannada* (in கன்னடம்). பார்க்கப்பட்ட நாள் 2024-03-08.
2. ↑  "Harapanahalli independent MLA Latha Mallikarjun extends support to Congress in Karnataka". *www.telegraphindia.com* (in ஆங்கிலம்). பார்க்கப்பட்ட நாள் 2024-03-08.
3. ↑  "Harapanahalli Election Results Live: Independent candidate Latha Mallikarjun beats BJP incumbent G Karunakara Reddy by 13,845 votes". *CNBCTV18* (in ஆங்கிலம்). 2023-05-12. பார்க்கப்பட்ட நாள் 2024-03-08.
4. 1 2  "Newly elected independent MLA from Karnataka's Harapanahalli extends support to Congress". *Hindustan Times* (in ஆங்கிலம்). 2023-05-14. பார்க்கப்பட்ட நாள் 2024-03-08.
5. ↑  "Karnataka - Latha Mallikarjun: హస్తానికి జైకొట్టిన రెబల్‌ ఎమ్మెల్యే". *EENADU* (in தெலுங்கு). பார்க்கப்பட்ட நாள் 2024-03-08.
**எம்.கே.முஹம்மது இப்ராஹிம்**(M.K. Mohamed Ibrahim பிறப்பு:1885 இறப்பு:1940) என்பவர் ஓர் இந்திய அரசியல்வாதியும், அன்றைய சென்னை மாகாணத்தின் (இன்றைய தமிழ்நாடு), திருச்சிராப்பள்ளி நகராட்சியின், முன்னாள் தலைவரும் ஆவார்.

பிறப்பு
-------

இவர் திருநெல்வேலி மாவட்டம் எட்டையபுரத்தில் 1885 ஆம் ஆண்டு காசியப்ப இராவுத்தருக்கு மகனாக பிறந்தார். காசியப்ப இராவுத்தர் எட்டயபுரத்திலிருந்து திருச்சிக்கு குடிபெயர்ந்தார், இவர் பெரும் வணிகரும் நிலச்சுவான்தாரும் ஆவார்.

தொழில்
------

முஹம்மது இப்ராஹிமின் மூத்த சகோதரர் யூசுப் இறந்த பிறகு அவரது தந்தையின் மண்ணெண்ணெய் டீலர்ஷிப் மற்றும் தோல் தொழிற்சாலைகளை கவனித்துக் கொண்ட இப்ராகிம், குடும்பத் தொழிலை வேகமாகப் பன்முகப்படுத்தி, பெட்ரோல் விநியோகத்தில் பெரும் பங்கு வகித்தார். (அவருக்கு 18 பெட்ரோல் நிலையங்கள் இருந்தன) திருச்சி - தஞ்சை மாவட்டத்திற்க்கான மண்ணெண்ணை முகவராகவும் இருந்தார். திருச்சி, சென்னை மற்றும் ஹைதராபாத் ஆகிய இடங்களில் தோல் தொழிற்சாலையை நிறுவி இருந்தார். தோல்களை இங்கிலாந்து, ஜெர்மனி, பிரான்சு போன்ற நாடுகளுக்கு பெருமளவில் ஏற்றுமதி செய்து வந்தார்.

  

எம்.கே. கன்ஸ்ட்ரக்சன்ஸ் என்ற கட்டுமான நிறுவனத்தின் அதிபராகவும் இருந்தார். இந்நிறுவனமானது ஈரோடு சந்திப்பு தொடருந்து நிலையம், மதுரை எர்ஸ்கைன்ஸ் மருத்துவமனையின் ஒரு பகுதி (இப்போது அரசு ராஜாஜி மருத்துவமனை என மறுபெயரிடப்பட்டுள்ளது), காக்கிநாடா துறைமுகம் (ஆந்திரப் பிரதேசம்), சிக்மகளூர் ரயில் நிலையம் (கர்நாடகா) மற்றும் திண்டுக்கல்லில் உள்ள ரயில்வே ஊழியர் குடியிருப்புகள், இன்னும் பல நெடுஞ்சாலைகளையும் கட்டியுள்ளனர்.

அரசியல்
-------

இப்ராஹிம் திருச்சி மக்கள் ஆதரவை பெற்ற ஒரு தலைவராக இருந்தார், அவர் 1925-28 வரை திருச்சிராப்பள்ளி நகராட்சி துணைத் தலைவராகவும் 1928-31 வரை திருச்சிராப்பள்ளி நகராட்சி தலைவராகவும் பணியாற்றினார்.

அவர் மூத்த சுதந்திரப் போராட்ட வீரர் பி.ரத்தினவேல் தேவரின் நெருங்கிய நண்பராக இருந்தார், மேலும் நகரத்தில் இன நல்லிணக்கத்தைப் பாதுகாக்க பல சமயங்களில் அவருடன் ஒத்துழைத்தார்.

குடும்பம்
---------

இப்ராஹிமுக்கு ருக்கையா பீவி என்ற மனைவியும், அப்துல் சலாம், அப்துல் ஹக்கீம் மற்றும் அப்துல் பஷீர் என மூன்று மகன்கள் உள்ளனர், இதில் அப்துல் சலாம் 1957 ஆம் ஆண்டு மக்களவைத் தேர்தலில் திருச்சிராப்பள்ளி மக்களவைத் தொகுதியிலிருந்து, இந்திய தேசிய காங்கிரசு கட்சி சார்பாக போட்டியிட்டு, இந்திய மக்களவைக்குத் தேர்ந்தெடுக்கப்பட்டார்.

இறப்பு
------

இப்ராஹிம் 2 டிசம்பர் 1940 ஆம் ஆண்டு திருச்சியில் காலமானார்.

நினைவு பூங்கா
-------------

பொதுமக்களின் பயன்பாட்டிற்க்காக திருச்சி மேலப்புலிவார் ரோட்டில் இவர் தானமாக மாநகராட்சிக்கு கொடுத்த இடம் இவர் நினைவாக 
இபுராஹிம் பூங்காவாக செயல்பட்டு கொண்டிருக்கின்றது.

மேற்கோள்கள்
-----------

1. ↑  என்திருச்சி.காம் பத்திரிக்கை செய்தி திருச்சி-இங்கிலாந்து கொடிகட்டி பறந்த இப்றாகிம் இராவுத்தர்
2. ↑  தி ஹிந்து பத்திரிக்கை செய்தி
3. ↑  லோக்சபா இணையதளம்
**நிக்கோலா சுகைப்** (*Nicola Scaife*) ஆத்திரேலிய நாட்டின் சூடான காற்று பலூனிசிட் வீராங்கனை ஆவார். இவர் 1984 ஆம் ஆண்டு அல்லது 1985 ஆம் ஆண்டு பிறந்திருக்கலாம்.  இவர் 2014 ஆம் ஆண்டு மற்றும் 2016 ஆம் ஆண்டுகளில் பெடரேசன் ஏரோனாட்டிக் இன்டர்நேசனல் நிறுவனத்தின் மகளிர் உலக சூடான காற்று பலூன் சாம்பியன்சிப்பை இரண்டு முறை வென்றுள்ளார்.

வாழ்க்கை
--------

சுகைப் ஆத்திரேலியா நாட்டின் நியூ சவுத் வேல்சுபகுதியில் உள்ள ஆல்பரி என்னும் இடத்தில் பிறந்து வளர்ந்தார்.  ஒரு பெண்மனியாக, சுகைப் மராத்தான் கயாக்கிங்கில் ஆத்திரேலியாவைப் பிரதிநிதித்துவப்படுத்தினார். இருப்பினும் காயம் காரணமாக ஓய்வு பெற வேண்டிய கட்டாயம் ஏற்பட்டது. இவர் தனது தாயுடன் ஒரு சூடான காற்று பலூன் விமானத்தில் சென்று தொழிலில் ஆர்வம் காட்டினார். இவர் சூடான காற்று பலூன் நிறுவனத்தில் பணியாற்றத் தொடங்கினார். ஆரம்பத்தில் நிர்வாகம் மற்றும் ஆதரவுப் பாத்திரங்களில் இருந்தார். பின்னர் 2006 ஆம் ஆண்டில் பறக்கத் தொடங்கினார்.  2007 ஆம் ஆண்டில் இவர் தனது தனிப்பட்ட விமானியின் சான்றிதழைப் பெற்றார். பின்னர் வணிக விமானியாக மாறினார்.

இவரது முதல் போட்டி பலூனிங் நிகழ்வு 2013 ஆம் ஆண்டில் நியூ சவுத் வேல்சின் கனோவிந்த்ராவில் நடைபெற்றது. 2014 ஆம் ஆண்டு, போலந்து நாட்டின் லெசுனோவில் நடந்த முதல் மகளிர் உலக சாம்பியன்சிப் போட்டியில் சுகைப் வென்றார். இது அவரது நான்காவது போட்டி நிகழ்வாகும்.  2016 ஆம் ஆண்டு சூலை மாதத்தில் , லித்துவேனியாவின் பிர்சுடோனாசில் நடந்த 2 ஆவது பெடரேசன் ஏரோனாட்டிக் இன்டர்நேசனல் நிறுவனத்தின் மகளிர் உலக சூடான காற்று பலூன் சாம்பியன்சிப்பில் இவர் தனது பட்டத்தை வெற்றிகரமாக பாதுகாத்தார்.  2018 ஆம் ஆண்டில், போலந்து நாட்டின் நால்க்சோ என்னும் இடத்தில் நடந்த 3வது பெடரேசன் ஏரோனாட்டிக் இன்டர்நேசனல் நிறுவனத்தின் மகளிர் உலக சூடான காற்று பலூன் சாம்பியன்சிப்பில் சுகைப் வெண்கலம் வென்றார்.

ஆத்திரேலியா நாட்டின் நியூ சவுத் வேல்சில் உள்ள கண்டர் பள்ளத்தாக்கில் சுகைப் மற்றும் அவரது கணவர் சூடான காற்று பலூனிங் நிறுவனத்தை நடத்தி வருகின்றனர்.

மேற்கோள்கள்
-----------

1. 1 2 3 4  "NSW mother wins ballooning world championship" (in en-AU). *ABC News*. 2014-09-18.. "The 29-year-old"
2. 1 2 3 4  "Hot Air Balloonist Nicola Scaife defends FAI World Title - ASAC Website" (in en-US). *ASAC Website*. 2016-07-11. .
3. ↑  "On top of the world: Australian Nicola Scaife wins World Women's Hot Air Balloon title". *TheAustralian.com.au*. 2014-09-19. .

வெளி இணைப்புகள்
---------------

* அதிகாரப்பூர்வ இணையதளம்
சாகேல் பகுதி (பழுப்பு), முன்மொழியப்பட்ட பெரும் பசுமைச் சுவர் (பச்சை), பங்கேற்கும் நாடுகள் (வெள்ளை)
சகாராப் பாலைவனம்
**பெரும் பசுமைச் சுவர்** (*Great Green Wall*) அல்லது **சகாராவினதும் சாகேலினதும் பெரும் பசுஞ் சுவர்** (*Great Green Wall of the Sahara and the Sahel*) என்பது 2007 ஆம் ஆண்டில் ஆப்பிரிக்க ஒன்றியம், சாகேல் பகுதியில் பாலைவனமாதலை எதிர்த்துப் போராடுவதற்கும், சகாராப் பாலைவனத்தின் விரிவாக்கத்தைத் தடுப்பதற்கும், சீபூத்தீ, சீபூத்ட்தீயில் இருந்து செனிகலின் டக்கார் வரையிலான முழு சாகேல் பகுதியும் மரங்களாலான சுவர்களை நடுவதன் மூலம் தொடக்கத்தில் கருதப்பட்டது. "சுவரின்" உண்மையான அளவுகள் 15 கிமீ (9 மைல்) அகலம், 7,775 கிமீ (4,831 மைல்) நீளம் கொண்டதாக இருக்க வேண்டும், ஆனால் இந்தத் திட்டம் வடக்கு, மேற்கு ஆபிரிக்காவில் உள்ள நாடுகளை உள்ளடக்கியதாக விரிவடைந்தது. நீர் சேகரிப்பு நுட்பங்கள், பசுமைப் பாதுகாப்பு, உள்நாட்டு நிலப் பயன்பாட்டு நுட்பங்களை மேம்படுத்துதல், வட ஆபிரிக்கா முழுவதும் பசுமையான உற்பத்தி நிலப்பரப்புகளின் பல்லடுக்குகளை உருவாக்குவதை நோக்கமாகக் கொண்டது. பின்னர் அது மழைப்பொழிவு மாறுபாடுகளின் அடிப்படையில் பாலைவன எல்லைகள் மாறும் என்ற கருத்தை ஏற்றுக்கொண்டது.

100 மில்லியன் எக்டேர் (250 மில்லியன் ஏக்கர்) பாழடைந்த நிலத்தை மீட்டெடுப்பதும், 250 மில்லியன் தொன் கார்பனீராக்சைடைக் கைப்பற்றுவதும், 2030-இற்குள் 10 மில்லியன் வேலை வாய்ப்புகளை உருவாக்குவதும் திட்டத்தின் தற்போதைய இலக்கு ஆகும்.

கிராமப்புறங்களில் இயற்கை வளங்கள் சீரழிவு, வறட்சியின் ஒருங்கிணைந்த விளைவுக்கான பிரதிபலிப்பே இத்திட்டம் ஆகும். காலநிலை மாற்றத்தைத் தணிக்கவும், அதற்கேற்றவாறு மாற்றியமைக்கவும், உணவுப் பாதுகாப்பை மேம்படுத்தவும் சமூகங்களுக்கு உதவ இது முயல்கிறது. சாகேலின் மக்கள்தொகை 2039 ஆம் ஆண்டளவில் இரட்டிப்பாகும் என்று எதிர்பார்க்கப்படுகிறது, இது உணவு உற்பத்தி மற்றும் சுற்றுச்சூழல் பாதுகாப்பின் முக்கியத்துவத்தை வலியுறுத்துகிறது.

மேற்கோள்கள்
-----------

1. ↑  Morrison, Jim. "The "Great Green Wall" Didn't Stop Desertification, but it Evolved Into Something That Might". *Smithsonian Magazine* (in ஆங்கிலம்). பார்க்கப்பட்ட நாள் 2021-05-01.
2. ↑  Raman, Spoorthy (2023-08-03). "Progress is slow on Africa's Great Green Wall, but some bright spots bloom". *Mongabay Environmental News* (in அமெரிக்க ஆங்கிலம்). பார்க்கப்பட்ட நாள் 2023-08-27.
3. ↑  Puiu, Tibi (2019-04-03). "More than 20 African countries are planting a 8,027-km-long 'Great Green Wall'". *ZME Science* (in அமெரிக்க ஆங்கிலம்). பார்க்கப்பட்ட நாள் 2019-04-16.

* Grande Muraille Verte. "Convention creating the Pan-African Agency for the Great Green Wall" (PDF). *www.grandemurailleverte.org*.

வெளி இணைப்புகள்
---------------

விக்கிமீடியா பொதுவகத்தில்,  
 ***பெரும் பசுஞ்சுவர்***   
என்பதில் ஊடகங்கள் உள்ளன. 

* அதிகாரப்பூர்வ இணையதளம்
* FAO page on the Great Green Wall
* The African Great Green Wall project-What advice can scientists provide? பரணிடப்பட்டது 2017-10-14 at the வந்தவழி இயந்திரம் French Scientific Committee on Desertification (CSFD)
* The Great Green Wall of Africa, BBC Newsnight
* Great Green Wall - Africa For Africa, WorldPeaceLab
* Planting in Syer, WorldPeaceLab
**சுபா** என்பது தமிழ் எழுத்தாளர்கள் டி.சுரேஷ் மற்றும் ஏ.என். பாலகிருஷ்ணன் ஆகிய இருவரும் சேர்ந்து எழுதும் புனை பெயராகும். இவர்கள் இருவரும் தமிழ் துப்பறியும் புதினங்கள், திரைக்கதை, சிறுகதைகள் போன்றவற்றை எழுதி வருகின்றனர்.

எழுத்துப்பணி
------------

இவ்விரு நண்பர்களும் கல்லூரியில் படிக்கும் காலத்திலிருந்து கதைகளை சேர்ந்து எழுதியுள்ளனர், மேலும் 1979-லிருந்து அவற்றை வெளியிட்டு வருகின்றனர். இவர்களிருவரும் குறைந்தபட்சம் 450 குறு நாவல்களையும், 400 சிறு கதைகளையும், திரைப்படங்கள் மற்றும் தொலைக்காட்சி தொடர்களுக்கு திரைக்கதைகளையும் எழுதியுள்ளனர். கனா கண்டேன், அயன் ஆகிய திரைப்படங்கள் சுபாவின் நாவல்களை தழுவி அமைந்துள்ளவை, மேலும் இவற்றின் திரைக்கதை சுபா மற்றும் கே. வி. ஆனந்த் ஆகியோரால் எழுதப்பட்டது. கோ திரைப்படத்தின் திரைக்கதையும் சுபா மற்றும் கே. வி. ஆனந்த் ஆகியோரால் எழுதப்பட்டது. தமிழ் மற்றும் தெலுங்கில் வெளிவந்த *180* திரைப்படத்தின் திரைக்கதை சுபா மற்றும் ஜெயேந்திரா ஆகியோரால் எழுதப்பட்டது.

இவர்களின் பெரும்பாலான புதினங்களில் ஈகிள் ஐ டிடக்டிவ் ஏஜென்சியின் நரேந்திரன், வைஜயந்தி ஆகிய கதாபாத்திரங்கள் முதன்மைப்படுத்தப்பட்டிருக்கும், மேலும் ஜான் சுந்தர், செல்வா, முருகேசன் ஆகியவையும் இவர்கள் உருவாக்கிய முக்கிய கதாபாத்திரங்கள் ஆவர்..

மேற்கோள்கள்
-----------

1. ↑  Chakravarthy, Pritham (2008). *The Blaft Anthology of Tamil Pulp Fiction*. Chennai, India: Blaft Publications. பக். 178. பன்னாட்டுத் தரப்புத்தக எண்:978-81-906056-0-1.
**சைமன் சிங்** (*Simon Singh*, பி. ஜனவரி 1, 1964) ஒரு ஐக்கிய இராச்சிய எழுத்தாளர் மற்றும் தொலைக்காட்சி நிகழ்ச்சி தொகுப்பாளர். அறிவியல் மற்றும் கணிதம் தொடர்பான விசயங்கள் குறித்து வெகுஜன மக்களுக்காக பல எளிய நூல்களை எழுதியவர். இந்திய மரபினரான சிங் கேம்பிரிச் பல்கலைக்கழகத்தில் துகள் இயற்பியலில் முனைவர் (பி.எச்டி) பட்டம் பெற்றுள்ளார். பிபிசி நிறுவனத்தில் பணியாற்றிய சிங் அறிவியல் குறித்த பல ஆவணப்படங்களை தயாரித்து இயக்கியுள்ளார்.

சிக்கலான அறிவியல் மற்றும் கணித தலைப்புகளில் சிங் எழுதியுள்ள நூல்களும் உருவாக்கியுள்ள ஆவணப்படங்கள் மற்றும் தொலைக்காட்சி நிகழ்ச்சிகளும் பெரும் வரவேற்பைப் பெற்றுள்ளன. பிரித்தானியப் பேரரசின் சர் பட்டம், கெல்வின் பதக்கம், லீலாவதி விருது, மதிப்புறு முனைவர் பட்டங்கள் உட்பட பல விருதுகளையும் சிறப்புகளையும் சிங் வென்றுள்ளார். ஃபெர்மாவின் இறுதித் தேற்றம், மறைமொழியியல், பெரு வெடிப்பு, மாற்று மருத்துவம் போன்ற தலைப்புகளில் இவர் நூலகளும், ஆவணப்படங்களும் உருவாக்கியுள்ளார்.

படைப்புகள்
----------

### நூல்கள்

* Singh, Simon (1997). *Fermat's Last Theorem*. Fourth Estate. பன்னாட்டுத் தரப்புத்தக எண்:1-85702-669-1. .
* Singh, Simon (1998). *Fermat's Enigma: The Epic Quest to Solve the World's Greatest Mathematical Problem*. Anchor. பன்னாட்டுத் தரப்புத்தக எண்:0-385-49362-2. .
* Singh, Simon (2000). *The Code Book: The Science of Secrecy from Ancient Egypt to Quantum Cryptography*. Anchor. பன்னாட்டுத் தரப்புத்தக எண்:0-385-49532-3. .
* Singh, Simon (2005). *Big Bang: The Origin of the Universe*. Fourth Estate. பன்னாட்டுத் தரப்புத்தக எண்:0-00-716220-0. .
* Singh, Simon; Edzard Ernst (2008). *Trick or Treatment? Alternative Medicine on Trial*. Transworld. பன்னாட்டுத் தரப்புத்தக எண்:978-0593061299.
**தொலைக்காட்சி நிகழ்ச்சி**  (Television show) என்பது தொலைக்காட்சிப் பெட்டியில் புவி காற்று, செய்மதி மற்றும் கம்பி வழியாக ஒளிபரப்பப்படுகிறது. இந்த நிகழ்ச்சிகளுக்கு இடையில் பொதுவா முக்கிய செய்திகள், விளம்பரங்கள் அல்லது திரைப்பட முன்னோட்டங்கள் காட்டப்படும்.

தொலைக்காட்சி நிகழ்ச்சிகள் பெரும்பாலும் ஒரேமுறையாகத் தயாரிக்கப்பட்டதாக இருக்கலாம் அல்லது ஒரு குறிப்பிட்ட இடைவெளியில் ஒளிபரப்பப்படும் தொடராக இருக்கலாம். ஒரு தொடர் நிகழ்ச்சியின் ஒரு நிகழ்ச்சி 'பகுதி நிகழ்வு' (episode) எனப்படுகிறது. குறிப்பிட்ட எண்ணிக்கையிலான பகுதிகளுடன் திட்டமிடப்படும் தொலைக்காட்சித் தொடர் குறுந்தொடர் அல்லது தொடர் என வழங்கப்படுகிறது. முடிவான நீளமின்றி தயாரிக்கப்படும் தொடர்கள் குறிப்பிட்ட காலத்திற்கு ஒளிபரப்பப்பட்ட பின்னர் நிறுத்தப்பட்டு மீண்டும் தொடருமாறு பகுக்கப்படுகிறது. இத்தொடர் தொடர் நிகழ்ச்சியின் 'பருவம்' எனப்படுகிறது.

ஒரேமுறையாக ஒளிபரப்பப்படும் நிகழ்ச்சி 'சிறப்பு' நிகழ்ச்சியாக அறிவிக்கப்படலாம். தொலைக்காட்சித் திரைப்படம் எனப்படுவது (டிவி மூவி) வெள்ளித்திரைகளில் அல்லாது தொலைக்காட்சித் திரைகளில் வெளியிடுவதற்காக உருவாக்கப்பட்ட திரைப்படமாகும். பல வெற்றிகரமான தொலைக்காட்சி திரைப்படங்கள் டிவிடி வட்டுக்களில் வெளியிடப்பட்டுள்ளன.

ஒரு நிகழ்ச்சி உருவாக்கப்பட்டு ஒளித நாடாக்களிலோ அல்லது பல்வித இலத்திரனியல் ஊடகங்களிலோ பிந்நாள் ஒளிபரப்பிற்காக பதிவு செய்யப்படலாம்; அல்லது நேரடியாக நேரலை தொலைக்காட்சியாக ஒளிபரப்பப்படலாம்.

தமிழில்
-------

தமிழ்த் தொலைக்காட்சித்துறையில் பெரும்பாலமும் கிழமை நாட்களில் நாடகத் தொடர்கள் தான் ஒளிபரப்பப்படும். வார நாட்களில் குறிப்பிட்ட அத்தியாங்களுடன் உருவாக்கப்பட்ட நிகழ்ச்சிகள் ஒளிபரப்பப்படும்.

பெரும்பாளான தொடர்கள் வாரத்தில் 6 நாட்களில் 20 முதல் 22 மணித்தியாலங்கள் ஒளிபரப்படுகின்றது. நிகழ்ச்சிகள் சனி மற்றும் ஞாயிற்றுக்கிழமைகளில் 40 முதல் 45 நிமிடங்கள் ஒளிபரப்படுகின்றது. சில நிகழ்ச்சிகள் வாரத்தில் ஒரு நாள் 40 நிமிடம் ஒளிபரப்பும் வழக்கமும் உண்டு. பண்டிகை நாட்களில் ஒரு அத்தியாய சிறப்பு நிகழ்ச்சிகள் 20 முதல் 30 நிமிடங்கள் ஒளிபரப்பப்படுகின்றது.

தொலைக்காட்சி நிகழ்ச்சி வகைகள்
-----------------------------

வரிவடிவப்படியான மனமகிழ்வு நிகழ்ச்சிகள்

* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* கற்பனை
* சட்ட நாடகம்
* நேர்காணல்
* மருத்துவ நாடகம்
* நாடகத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

வரிவடிவமிடப்படாத மனமகிழ்வு நிகழ்ச்சிகள்
* விளையாட்டு நிகழ்ச்சி
* உண்மைநிலை நிகழ்ச்சி
* அரட்டை அரங்க நிகழ்ச்சிகள்

தகவல் நிகழ்ச்சிகள்
* தகவல் விளம்பர நிகழ்ச்சிகள்
	+ விளம்பரத்திற்கான பணம் செலுத்தப்பட்ட நிகழ்ச்சிகள்.
	+ திரைப்பட வெளியீடு குறித்து பொருட்காட்சி குறித்து போன்றவை.
* செய்திகள்
* தொலைக்காட்சி ஆவணப்படங்கள்
* செய்தித் தொகுப்புகள்—நடப்பு நிகழ்வுகளைக் குறித்தான கலந்துரையாடல்

வெளி இணைப்புகள்
---------------

* National Television Guides
* Recreation of a 1970s BBC Outside Broadcast production
* Recreation of 1960s 16mm television crew planning to shoot for a basic interview sequence
* Demonstration of telecine process which allows programmes shot on film to be broadcast
***மொமோரிஸ்*** என்பது 2013 இல் வெளிவந்த மலையாளத் திரைப்படம் ஆகும். இத்திரைப்படம் கிரைம் திரில்லர் வகையைச் சேர்ந்தது. ஜீது ஜோசப் இத்திரைப்படத்தை எழுதி இயக்கியிருந்தார். பிரித்விராஜ், விஜயராகவன், சுரேஷ் கிருஷ்ணா, எஸ்.பி. சிறீகுமார், மியா மற்றும் மேகனா ராஜ் இப்படத்தில் நடித்திருந்தனர்.

பின்னர் கே. முரளிதரன் மற்றும் சாந்தமுரளி ஆகியோர் ஆனந்தா வில்சன் என்ற பெயரில் தயாரித்திருந்தனர்.

இத்திரைப்படத்தில் பிருத்விராஜ் சாம் அலெக்ஸ் ஒரு குடிகார காவலராக நடித்திருந்தனர். நகரில் நடக்கும் தொடர் கொலைகளை கண்டறியக்கூடிய பணிக்கு நிர்பந்திக்கப்படுகிறார்.

வெளியீடு
--------

இத்திரைப்படம் 2013 ஆகஸ்ட் 9 இல் வெளிவந்தது.

மறுஆக்கம்
---------

இத்திரைப்படம் 2003 இல் வெளிவந்த கொரிய திரைப்படமான மெமோரியல் ஆஃப் மர்டர்ஸ் என்ற திரைப்படத்தின் பாதிப்பால் உண்டானது.

தமிழில் அருள்நிதி நடிப்பில் ஆறாது சினம் என்ற பெயரில் மறுஆக்கம் செய்யப்பட்டு வெளிவந்தது.

ஆதாரங்கள்
---------

1. ↑  "Memories - Malayalam Movie". Archived from the original on 2013-04-06. பார்க்கப்பட்ட நாள் 2019-07-16.

வெளி இணைப்புகள்
---------------

* இணையதள திரைப்பட தரவுத்தளத்தில் *மெமோரிஸ் (2013 திரைப்படம்)*
**பணிவெளி மெய்நிகராக்கம்** (*Workspace virtualization*) என்பது ஒரு கணினியில் பயன்படும் மென்பொருள்கள் செயலிகளின் பயன்பாட்டு மெய்நிகராக்கம் தொடர்புடைய பயனீட்டுகணினிகளில் பயன்படுத்தும் ஒரு தொழில்சார்ந்த உத்தி ஆகும். பல பயன்பாட்டுச் செயலிகளின் தொகுப்பு பணிவெளி மெய் நிகராக்கம் எனப்படுகிறது.க ணினி பணிவெளியில் தனக்கென்று சிறப்பு செயலிகளை பிரித்து செயல் பொதிவுடன் இயங்கும்நிலை பணிவெளி மெய்நிகராக்கம் எனப்படுகிறது.

குறைவான பணிவெளியில் கெர்னல் கணித உட்கரு மற்றும் உட்கூறுகள் மெய் மூலங்கள் பயன்பாடுகள் தரவுகள் பின்னணி கதைக்களன் சிறப்புரிமை பெற்ற இயங்கு தளங்கள் போன்றவற்றை எளிதில் பணிவெளி மெய் நிகராக்கம் மூலம் செயல்படுத்த முடியும். பணிவெளி மெய்நிகராக்கத்தின் இயங்குதள அளவானது சிறப்பு பெற்ற மேம்படுத்தப்பட்ட மேசைத்தளகணினியின் இயங்குதள அளவைவிட மிகமிகக் குறைவானதாகும். பணிவெளி மெய்நிகராக்கம் மூலம் பணிவெளியில் உள்ள பயன்பாடுகள் ஒன்றுடன் ஒன்று இனைந்தும். ஒன்றுடன் ஒன்று இடைவினைப்பட்டும். பயனாளிகளின் தேவைகளைப் பூர்த்தி செய்யும் விதத்தில் புதிய வெளிபாடுகளைக் கொடுக்கின்றன.

மைக்ரோசாப்ட் செய்பணித்தாள் மைக்ரோசாப்ட் ஆவணம் போன்ற பல்வேறு செயல்களை ஒன்றுடன் ஒன்று இணைத்துப் பதித்து செயல்படுத்துவது பணிவெளி மெய்நிகராக்கத்தில் எளிது. பணிவெளி மெய்நிராக்கத்தின் மூலம் ஒரு கணினியிலிருந்து இயங்குதளம் பயன்பாட்டு செயல்பாடுகள் பயனரின் தரவுகள் செயல் பின்ன்னி போன்றவற்றை மற்றொறு இயங்கு அமைப்பு தளத்திற்கோ அல்லது மற்றெரு கணினிக்கோ எளிதில் மாற்ற இயலும். மேலும் இவற்றை ஒரே கணினி அலகில் சேமிக்கவும் இயலும் கெர்னல் வழி பணிவெளி மெய்நிகராக்க கணினிப் பொறி (WVE) மூலம் அனைத்து வகையான செயல்களையும் முழுமையக முன்னுரிமை குறீயீட்டு தொகுப்புகள் முலம் வேறு ஒரு செயல் கணிப்பொறிக்கு மாற்ற முடியும்.

பணிவெளி மெய்நிகராக்கம் மற்றும் பயன்பாட்டு மெய்நிகராக்கம் இவற்றுக்கிடையே உள்ள வேறுபாடு
-------------------------------------------------------------------------------------

பணிவெளி மெய்நிகராக்கத்தின் முலம் தனி பயன்பாடுகளையும் பின்ணனி அமைப்புகளையும் கட்டமைப்புகளையும் மற்றொரு அமைப்புடன் ஒருங்கிணைக்கவும் இடைவினைப்படுத்தவும் முடியு. இச்செயல்பாடு பயன்பாட்டு மேய்நி கராக்கத்தில் இல்லை. பயன்பாட்டு மேய்நிகராக்கத்தில் தனிச் செயல்பாடுகள் முழுமையக பாதுகாக்கபடுகின்றன. ஒரு பயன்பாட்டுடன் மற்றொரு பயன்பாடு இணைவதில்லை. ஒரு பயன்பாடு மற்றொரு பயன்பாட்டிற்கு ஒரு வகை கணினி நச்சு நுண்மமாக செயல்படுகிறது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". Archived from the original on 2014-10-14. பார்க்கப்பட்ட நாள் 2017-06-04.
2. ↑  **Lua error in Module:Citation/CS1/Utilities at line 206: Called with an undefined error condition: err\_numeric\_names.**
**ஓய்வாற்றல் மற்றும் பண்பாட்டுப் பணிகள் திணைக்களம்** (Leisure and Cultural Services Department) என்பது ஹொங்கொங் அரசாங்கத்தின் ஒரு முதன்மையான பிரிவாகும். இதனை சுருக்கமாக (**LCSD**) என்று அழைப்பர். இத்திணைக்களம் ஹொங்கொங் அரசாங்கத்தின், வீட்டு விவகாரச் செயலகம் ஊடாக, வீட்டு விவகாரச் செயலரின் தலைமையின் கீழியங்கும் ஒரு திணைக்களமாகும். இது ஹொங்கொங் எங்கும், ஹொங்கொங் வாழ் மக்களின் ஓய்வு நேர ஆற்றல்களை வலுப்படுத்துதல், பண்பாட்டுச் செயல் திட்டங்களை மேம்படுத்துதல் போன்ற திட்டமிடல்களின் அடிப்படையில் பணியாற்றும் ஒரு அரும்பெரும் திணைக்களமாகும்.

ஹொங்கொங் எங்கும் ஆயிரக்கணக்கான பூங்காக்களை அமைத்து, பார்க்கும் இடமெல்லாம் பசுமையாகவும், தூய்மைமிக்கதாகவும், அழகானதாகவும் இருப்பதற்கு இந்த திணைக்களத்தின் செயல் திட்டங்களே காரணமாகும். ஹொங்கொங் உலகில் மக்கள் அடர்த்தி கூடிய நாடுகளில் ஒன்று என்றாலும், ஹொங்கொங்கில் மக்கள் வாழும் நிலப்பரப்பளவு நான்கில் ஒன்று மட்டுமே ஆகும். மிகுதி நிலப்பரப்பளவு எல்லாம் ஹொங்கொங்கின் நாட்டுடமையாக்கப்பட்ட காடுகளாகவே உள்ளன. அந்த நாட்டுடமையாக்கப்பட்ட காடுகளையும் செப்பனிட்டு, மரங்கள் வளராத இடங்களிலும் மரங்களை நட்டு, நாட்டுடமையாக்கப்பட்ட காடுகளிற்கும் மக்கள் பாதுக்காப்பாக செல்லவும், அவற்றில் பாதைகள் படிகள் வேலிகள் என வடிவமைத்து, நாட்டுடமையாக்கப்பட்ட காடுகளையும் அழகுப்படுத்தப்பட்டுள்ளதன் பின்னணி இந்த திணைக்களத்தின் திட்டங்களே ஆகும்.

ஹொங்கொங்கில் பூங்காக்கள், பூந்தோட்டங்கள் மட்டுமன்றி ஒவ்வொரு சதுர கிலோ மீட்டர்களுக்குள்ளும் சிற்சிறு இளைப்பாரும் இருக்கைகளையும் அழகிய பூந்தோட்டம் போன்று வடிவமைத்து அவற்றை தூய்மையாக இந்த திணைக்களமே பராமறித்து வருகிறது.

வரலாறு
------

இந்த திணக்களம் ...

திட்டங்கள்
----------

இந்த திணைக்களத்தின் பராமறிப்பின் கீழேயே பூங்காக்கள், பூந்தோட்டங்கள், விளையாட்டு மைதானங்கள், விலங்குக் காட்சி சாலைகள், நூலகங்கள், அருங்காட்சியகங்கள் போன்றனவும் உள்ளன. அத்துடன் பொருற்காட்சி நிகழ்வுகள், பண்பாட்டு நிகழ்ச்சிகள், கண்காட்சிகள் என்று பல்வேறு நிகழ்வுகளையும் இத்திணைக்களம் நடாத்தி வருகின்றது.

பூங்காக்கள்
-----------

பூந்தோட்டங்கள்
--------------

விலங்குக்காட்சி சாலைகள்
-----------------------

விளையாட்டு மைதானங்கள்
---------------------

நூலகங்கள்
---------

அருங்காட்சியகங்கள்
------------------

பொருற்காட்சி நிகழ்வுகள்
-----------------------

பண்பாட்டு நிகழ்ச்சிகள்
----------------------

கலை நிகழ்ச்சிகள்
----------------

பூங்காக்கள்
-----------

பூந்தோட்டங்கள்
--------------

விலங்குக்காட்சி சாலைகள்
-----------------------

விளையாட்டு மைதானங்கள்
---------------------

நூலகங்கள்
---------

அருங்காட்சியகங்கள்
------------------

பொருற்காட்சி நிகழ்வுகள்
-----------------------

பண்பாட்டு நிகழ்ச்சிகள்
----------------------

கலை நிகழ்ச்சிகள்
----------------

மேற்கோள்கள்
-----------

வெளியிணைப்புகள்
---------------

* அதிகாரப்பூர்வ இணையத்தளம்

| * பா
* உ
* தொ
வீட்டு விவகாரச் செயலகம் (ஹொங்கொங்) |
| --- |
| 
வீட்டு விவகாரச் செயலர்: செங் டக்-சிங் |
| 
வீட்டு விவகாரச் செயலகம் • தகவல் சேவைகள் திணைக்களம் • சட்ட உதவி திணைக்களம் • ஓய்வாற்றல் மற்றும் பண்பாட்டுச் சேவைகள் திணைக்களம் |
**விஜயரகுநாத இராமசாமி சேதுபதி** என்பவர் இராமநாதபுரம் ஜமீனின் ஜமீந்தார் ஆவார். இவர் அண்ணாசாமி சேதுபதிக்கு அடுத்த ஜமீன்தார் ஆவார். இவர் அண்ணாசாமி சேதுபதியின் சுவிகாரப் புத்திரன் ஆவார்.

வாரிசாக நியமிக்கப்படுதல்
------------------------

அண்ணாசாமி சேதுபதி ஆட்சிக்காலத்தில் இராமநாதபுரம் சமஸ்தானம் நடுவர் மன்ற நிர்வாகத்தில் இருந்தது. தொடர்ந்து 14 ஆண்டுகள் நீடித்த வாரிசு உரிமை வழக்கின் காரணமாக இராமநாதபுரம் சமஸ்தானம் முதன் அதுவரை இல்லாத அளவிற்கு பணச் சிக்கலில் இருந்து வந்தது. கிழக்கிந்தியக் கம்பெனியாரிடம் இருந்து மாதந்தோறும் அண்ணாசாமி சேதுபதிக்கு அளிக்கப்பட்டு வந்த பராமரிப்புத் தொகையான ரூபாய் 100 எந்த வகையிலும் தேவைகளை நிறைவு செய்வதாக இல்லை. இதனால் பல தனவந்தர்களிடம் இவர் கடன் பெற்று வாழ்க்கை நடத்தியதினார். இதனால் ரூ. 96,000 வரையான கடனுக்குக் கடன்காரர்கள் இவர் மீது வழக்கு தாக்கல் செய்தனர்.

ஏற்கனவே இவர் இராமநாதபுரம் சமஸ்தானத்தைத் தம்மிடம் ஒப்படைக்குமாறு தாக்கல் செய்திருந்த வழக்கு இன்னொரு புறம் நடந்துவந்தது. இதற்கிடையில் இவர் மரணமடைவதற்கு முன்னால் தனது மனைவி முத்து வீராயி நாச்சியாரின் சகோதரர் இராமசாமித் தேவரைத் தமது வாரிசாக நியமித்திருந்தார்.

இராமசாமி சேதுபதி வாழ்க்கை குறிப்பு
----------------------------------

இராமசாமித் தேவருக்கு அவருடைய மனைவி, ராணி பர்வதவர்த்தனி நாச்சியார் மூலம் மங்களேஸ்வரி நாச்சியார், துரைராஜ நாச்சியார் என்ற இரு பெண் மக்கள் இருந்தனர். இராமசாமித் தேவர் கி.பி. 1830இல் இறப்பதற்கு முன்னர் தமது சகோதரியும் சுவீகாரத் தாயாருமான முத்து வீராயி நாச்சியாரைத் தமது வாரிசாக நியமித்தார். சிறுமிகளாக இருந்த தன் இரு பெண்களுக்கு பாதுகாவலராக தனது தம்பி முத்துச்செல்லத் தேவரை நியமனம் செய்திருந்தார். இந்தச் சாசனத்தில் இராமநாதபுரம் ஜமீன்தாரியில், நிர்வாகப் பொறுப்பாளரான செய்யது இஸ்மாயில் சாகிப் என்பவர் கையெழுத்திட்டிருந்தார்.

மேற்கோள்கள்
-----------

1. ↑  விஜயரகுநாத இராமசாமி சேதுபதி
(கி.பி. 1814-30) (2003). *சேதுபதி மன்னர் வரலாறு*. இராமநாதபுரம்: சர்மிளா பதிப்பகம். பக். 97. .
**ரிச்சர்டு III**  (*Richard III*, 1452–1485) ஓர் ஆங்கில மன்னன். 1483 முதல் 1485 வரை இவர் ஆட்சி புரிந்தார்.

ரிச்சர்டு, யார்க் கோமகன் ரிச்சர்டின் மிகவும் இளைய மகனாவார். இவருக்கு மூன்று அண்ணன்கள், எட்வர்டு, எட்மண்டு,ஜார்ஜ் இருந்தனர். இரோசாப்பூப் போர்களின் போது இவரது தந்தை ரிச்சர்டும் இரண்டாம் மகன் எட்மண்டும் போரில் கொல்லப்பட்டனர். மூத்தவர், எட்வர்டு, மிகச் சிறந்த போர்வீரராக போராடி இங்கிலாந்தின் அப்போதைய மன்னர் என்றி VIஐ வென்று இங்கிலாந்தின் முடியாட்சியை வென்றார். இங்கிலாந்தின் நான்காம் எட்வர்டு என முடிசூட்டிக் கொண்டார். இதன் பின்னர் இவரது இரு தம்பிகள் ஜார்ஜும் ரிச்சர்டும் செல்வாக்கு மிக்கவர்களாக விளங்கினர்.

ரிச்சர்டு தங்கள் குடும்ப நண்பரின் மகள் ஆன் நெவில்லை மணம் புரிந்தார். சிறு வயதிலேயே நன்றாக பழகியிருந்த ஆன் முன்னதாக பிரான்சு சென்று அங்கு வேல்சு இளவரசரான ஆறாம் என்றியின் மகனை திருமணம் புரிந்திருந்தார். போரில் இளவரசர் மரணமடைந்து விதவையாகியிருந்த ஆனை ரிச்சர்டு திருமணம் புரிந்து கொண்டார். இங்கிலாந்தின் வடக்கிலிருந்த மிடில்ஹாம் கோட்டை மாளிகையில் இருவரும் வசித்து வந்தனர். இவர்களுக்குப் பிறந்த மகனுக்கு மன்னரின் பெயரான எட்வர்டையே பெயராகச் சூட்டினர். ஆனின் சகோதரி இசபெல்லை மணந்திருந்த தனது அண்ணன் ஜார்ஜுடன் ரிச்சர்டு அடிக்கடி சண்டையிடலானார். மன்னர் எட்வர்டின் கோபத்திற்கும் ஆளான ஜார்ஜ் சிறையில் அடைக்கப்பட்டு அங்கேயே மடிந்தார்.

மன்னர் எட்வர்டு மணமான மற்றும் பல உறவுகளைக் கொண்டிருந்த எலிசபெத் வுட்வெல்லை திருமணம் புரிந்திருந்தார். திருமணத்திற்கு பின்னர் எலிசபெத்தின் உறவினர்கள் மிகவும் செல்வாக்குடன் செல்வந்தர்கள் ஆனது எட்வர்டின் முந்தைய நண்பர்களுக்கு பிடிக்கவில்லை. இருவருக்கும் பல குழந்தைகள் பிறந்தன.

மன்னர் எட்வர்டு இறந்தபோது, அவரது மூத்த மகன் எட்வர்டுதான் முடி சூடி இருக்க வேண்டும். ஆனால் மிகவும் சிறுவனாக இருந்த எட்வர்டின் மூலம் தனது மனைவியின் உறவினர்கள் ஆட்சி செலுத்துவர் என்று பயந்த மன்னர் தனது எட்வர்டு மற்றும் ரிச்சர்டு என்ற இரு மகன்களையும் வளர்த்துவரும் பொறுப்பை தனது தம்பி ரிச்சர்டு வளர்த்துவர வேண்டினார். ரிச்சர்டு தனது அண்ணன் மகன் எட்வர்டையும் ரிச்சர்டையும் சிறைக்கு அனுப்பி தாமே முடிசூட்டிக் கொண்டார். சிறையில் இருவரும் மடிந்ததாக நம்பப்படுகிறது. மன்னர் ரிச்சர்டு அவர்களை கொல்ல உத்தரவிட்டதாக பலர் நம்பினாலும் உண்மையில் என்ன நடந்தது என்பதைக் குறித்த சான்றுகள் இல்லை.

ரிச்சர்டு III நல்லமுறையில் ஆண்டாரா என்பது குறித்துத் தெளிவில்லை; இரண்டாண்டுகள் நடந்த அவரது ஆட்சி காலத்தில் நாட்டின் சில பகுதிகளில், குறிப்பாக வடக்கு இங்கிலாந்தில், அவருக்கு நல்ல பெயர் இருந்தது. இருப்பினும் அவருக்கு பல எதிரிகள் ஏற்பட்டு பெரிய படையைத் திரட்டி அவரை வீழ்த்தினர். 1485ஆம் ஆண்டில் போசுவொர்த் களத்தில் நடந்த போரில் அவர் கொல்லப்பட்டார். ஒரு போர்க்களத்தில் கொல்லப்பட்ட கடைசி இங்கிலாந்து மன்னர் இவரே ஆவார். அவருக்கு எதிரானப் படைகளை வழிநடத்திய என்றி டியூடர் இங்கிலாந்தின் ஏழாம் என்றியாக முடி சூடினார்.

வெளி இணைப்புகள்
---------------

* Richard III society

சான்றுகோள்கள்
-------------

1. ↑  Carson, Annette; Ashdown-Hill, John; Johnson, David; Johnson, Wendy; Langley, Philippa (2014) (in en). *Finding Richard III: The Official Account of Research by the Retrieval and Reburial Project : Together with Original Materials and Documentation*. Imprimis Imprimatur. பன்னாட்டுத் தரப்புத்தக எண்:978-0-9576840-2-7. .
ஓமானில் உள்ள ஒரு கடற்கரையில் மூன்று பெண்கள் அபாயத் அணிந்துகொண்டு நடக்கிறார்கள்.
 இரண்டு பெண்கள் அபாயத்தும் நிகாபும் அணிந்துள்ளனர். அபாயா ஆடை மற்றும் நிகாப் முகம் மறைத்தல் ஆகும்.
**அபாயா** (*abaya*) என்பது ஒரு "தளர்த்தியான மேலங்கி" (பேச்சு முறையிலும், பொதுவாகவும் அரபு மொழி: عباية‎ அபாயா, குறிப்பாக இலக்கண அரபு:عباءة, *அபாஅ,* பன்மை:عبايات, *அபாயத்*, عباءات *அபாஅத்*), சிலவேளை அபாயா எனப்படுவது எளிமையானதும், தளர்த்தியானதுமான மேலங்கியாகும். முக்கியமாக ஒரு பிரத்தியேக ஆடை, வட ஆபிரிக்கா, அரேபிய தீபகற்ப நாடுகள் உள்ளடங்களாக உலகளாவிய முஸ்லிம் பெண்களால் அணியப்படுகிறது. மரபு ரீதியாக அபாயத் கறுப்பு நிறத்திலும், தோற்புயம் முதல் கரண்டைக்கால் வரை நீளமானதாகவும் இருக்கும். அபாயாவானது முகம், மனிக்கட்டுக்கை, பாதம் தவிர்ந்த முழு உடலையும் மறைக்கக்கூடியது. அது நிகாபுடனும் அணியப்படக்கூடியது, நிகாப், கண்களைத்தவிர முகத்தை மறைக்கும் முகத்திரை. சில பெண்கள் நீளமான கறுப்புக் கையுறைகளையும் அணிவதால் அவர்களுடைய கைகளும் மறைக்கப்படும். 

இந்தோனேசியா, மலேசியா பெண்கள் அணியும் மரபு ரீதியான ஆடை "கெபாயா" எனப்படுவதும் அபாயாவாகும்.

அடிப்படைக்காரணம்
----------------

குர்ஆனில் ஒரு வசனம் "ஓ நபியே, உங்கள் மனைவிமாருக்கும், மகள்மாருக்கும், நம்பிக்கை கொண்ட பெண்களுக்கும் அவர்கள் தங்கள் முந்தானைகளை தங்கள் மீது தொங்கவிட்டுக் கொள்ளுமாறு கூறுவீராக. அவர்கள் கண்ணியமானவர்கள் என அறியப்பட்டு நோவினை செய்யப்படாமலிருக்க இதுவே சுலபமான வழியாகும்." குர்ஆன் 33:59 (அஹ்மத் அலியினால் மொழிபெயர்க்கப்பட்டது), இது அபாயா அணிவதற்கான வாதமாகக் கொள்ளப்படுகிறது.

அபாயாவானது பெரும்பான்மையாக முஸ்லிம்கள் வாழும் நாடுகளில் பொதுவான ஆடையாகும். உடம்பின் முகம், கை தவிர ஏனைய யாவும் அவ்ரத் ஆகும். (அவ்ரத் : இரத்த உறவு, திருமண உறவு அல்லாத ஆண்களிடமிருந்து மறைக்கும் உடம்பின் பகுதி).

நாடுகள்
-------

முஸ்லிம்கள் அதிகமாக வாழும் அரபு நாடுகள் இந்தோனேசியா, பாகிஸ்தான் போன்ற நாடுகளில் எல்லோராலும் அணியப்படுவது இல்லை. 1979 இல் ஈரானில் இஸ்லாமிய ஆட்சி வந்ததன் பின் பெண்கள் உடலையும், தலையையும் மறைக்க வேண்டியேற்பட்டது. "Chador" எனும் ஒரு ஆடையே அவர்களால் அணியப்பட்டது, இது முகத்தை மறைக்காது என்றாலும் ஒரு சிறிய எண்ணிக்கையிலான மக்களாகவே காணப்பட்டார்கள். ஏனைய பெண்கள் வர்ணங்களாக வித்தியாசமாக அணிவார்கள்.

### மத்திய கிழக்கு

சவுதி அரேபியாவில், பெண்கள் பொது இடங்களில் தங்களை முழுமையாக மறைத்துக்கொள்வது அவசியமாகும். தெற்காசியாவில் இதற்கு சமமான ஆடை புரூக்கா ஆகும்.

நவீனங்கள்
---------

அபாயா வெவ்வேறு பெயர்களால் அழைக்கப்பட்டாலும் நோக்கம் ஒன்று, அது மறைப்பது தான். தற்கால மாதிர்கள் பொதுவாக caftans (caftans: crepe, பட்டு, மென்பட்டு போன்ற பாரமில்லாத விழுந்து நிற்கக்கூடிய துணிகளில் இருந்து வெட்டப்படுவது). ஏனைய அபாயா நவீனங்கள் முன் திறந்த மற்றும் முன் மூடிய அபாயா எனப்படும். இது இடத்திற்கிடம் வேறுபடுகின்றது: சில அபாயத் கறுப்புத் துணி மீது தையல் வேலைகள் கொண்டவை அதேவேளை ஏனையவை பிரகாசமான நிறமுடைய மற்றும் வெவ்வேறு வடிவங்களிலாலான கலைப்படைப்புகள் கொண்டவை.

மேற்கோள்கள்
-----------

1. ↑  Yarwood, Doreen (1978). *The Encyclopedia of World Costume*. New York: Bonanza Books. பக். 9. பன்னாட்டுத் தரப்புத்தக எண்:0-517-61943-1. .
2. ↑  "Center for Muslim-Jewish Engagement". Usc.edu. பார்க்கப்பட்ட நாள் 2012-08-22.
3. ↑  Sanders, Eli. Interpreting veils: Meanings have changed with politics, history. *The Seattle Times*. 27 May 2003. Web. 30 Oct. 2009.